नोएडा में कोरोना के 126 नए मरीज मिले, 2 दिन में 15 पुलिसकर्मी संक्रमित
गौतमबुद्धनगर (नोएडा) में संक्रमित मरीजों की संख्या लगातार बढ़ती जा रही है। आंकड़ा इतनी तेजी से बढ़ रहा है कि पिछले 2 दिन में 10 से 15 पुलिसकर्मी संक्रमण का शिकार हो गए।
गौतमबुद्धनगर (उप्र): गौतमबुद्धनगर (नोएडा) में संक्रमित मरीजों की संख्या लगातार बढ़ती जा रही है। आंकड़ा इतनी तेजी से बढ़ रहा है कि पिछले 2 दिन में 10 से 15 पुलिसकर्मी संक्रमण का शिकार हो गए। जिले में सोमवार को कोरोना के 126 नए मरीज सामने आए। जिला सूचना अधिकारी राकेश चौहान द्वारा साझा की गई राज्य रिपोर्ट के अनुसार, पिछले 24 घंटों में 126 नए संक्रमित मरीज के मामले सामने आए, तो वहीं 80 मरीज स्वस्थ भी हुए। जिले में अब तक कुल 6860 मरीज डिस्चार्ज किए गए। इस समय 1055 मरीजों का जिले के अलग-अलग कोविड अस्पतालों में इलाज किया जा रहा है।एडिशनल डीसीपी अंकुर अग्रवाल ने बताया, "पिछले दो से तीन में सूरजपुर में 10 से 15 पुलिसकर्मी संक्रमित हुए हैं। अब तक करीब 120 पुलिसकर्मी कोरोना संक्रमण का शिकार हो चुके हैं। अब सक्रिय संक्रमित पुलिसकर्मियों की संख्या 25 हो गई है।"जिले में जहां नए कंटेनमेंट जोन बनाए जा रहे हैं, वहीं सेनिटाइजेशन भी किया जा रहा है। सोमवार को 103 स्थानों पर सेनिटाइजेशन किया गया।